b'\n_START_ARTICLE_\nCol\xc3\xb2nia de l\'Illa Borb\xc3\xb3\n_START_PARAGRAPH_\nLa col\xc3\xb2nia de l\'illa Borb\xc3\xb3 (\xc3\x8ele Bourbon) fou una col\xc3\xb2nia francesa que va existir entre 1649 i 1793, formada per una sola illa avui coneguda com a R\xc3\xa9union (Reuni\xc3\xb3). Del 1793 al 1806 fou anomenada Illa de la Reuni\xc3\xb3, i de 1806 a 1810 illa Bonaparte; el 1810 va recuperar el nom d\'Illa Borb\xc3\xb3 que va conservar fins al 1848.\n_START_SECTION_\nHist\xc3\xb2ria\n_START_PARAGRAPH_\nEl 1649 Fran\xc3\xa7a va declarar annexionada l\'illa de Sant Pau (\xc3\x8ele de Saint Paul) amb el nom d\'illa Borb\xc3\xb3 (\xc3\x8ele Bourbon), el nom de la fam\xc3\xadlia reial francesa._NEWLINE_Va ser per\xc3\xb2 el 1665 quan van arribar els primers vint colons a l\'illa de Bourbon. Cinc naus formaven l\'esquadra comandada per M. Ver\xc3\xb3n: L\xe2\x80\x99Aigle blanc, La Vierge, le Bon port, Le Saint-Paul i Le Taureau. Els vaixells portaven el pavell\xc3\xb3 de la Companyia de les \xc3\x8dndies Orientals i havien sortit del quai de la Fosse a Nantes a principis de 1665 quan el Loira encara estava gla\xc3\xa7at; es dirigien als ports i establiments de la costa Malabar i de la Badia de Bengala, i pel cam\xc3\xad van arribar a l\'illa Borb\xc3\xb3 (Bourbon) el 9 de juliol de 1665. la travessia va estar marcada per la trag\xc3\xa8dia, amb la mort de dotze persones en la seva escala a Cap Verd el dijous sant dia 4 de ma\xc3\xa7 de 1665. L\'11 d\'abril, despr\xc3\xa9s d\'haver fet als morts el darrer homenatge, la flota va desplegar veles i "va continuar el seu viatge sense accidents" segons assenyala el cronista Rennefort. Entre els vint colons procedents de Fran\xc3\xa7a cal anotar la pres\xc3\xa8ncia d\'Herv\xc3\xa9 Dannemont (ara Dennemont), nascut el 17 desembre 1635 a Brix (Manche), fill de Jacques Dannemont, mestre vidrier, i de Maria Lecarpentier. Es va casar aproximadament el 1668 a L\xc3\xa9onarde Pill\xc3\xa9, originaria de Granville. Herv\xc3\xa9 Dennemont va morir el 16 de novembre de 1678. Els Dannemont de Normandia estan representats avui per una trentena de fam\xc3\xadlies a l\'illa de la R\xc3\xa9union. Tamb\xc3\xa9 es troben a l\'illa Maurici i tanmateix a Madagascar. A Normandia la fam\xc3\xadlia es van extingir al segle XVIII (el nom havia mutat a Dalmont). Els seus descendents s\xc3\xb3n ben coneguts gr\xc3\xa0cies a Camille Ricquebourg, autor del diccionari geneal\xc3\xb2gic de la fam\xc3\xadlia Borb\xc3\xb3. Fran\xc3\xa7oise Chatelain Cressy va arribar durant aquest per\xc3\xadode (no amb les primeres naus) i est\xc3\xa0 igualment en l\'origen de diverses fam\xc3\xadlies conegudes de l\'illa._NEWLINE_Des de 1715 l\'illa va experimentar un auge econ\xc3\xb2mic amb el desenvolupament de la cultura i l\'exportaci\xc3\xb3 de caf\xc3\xa8. Aquesta cultura va ser la font d\'un desenvolupament considerable de l\'esclavatge a la col\xc3\xb2nia. Bertrand-Fran\xc3\xa7ois Mah\xc3\xa9 de La Bourdonnais, governador de l\'illa (1735-1745) va fer una dimensi\xc3\xb3 estrat\xc3\xa8gica del desenvolupament de l\'illa, que es va convertir en prove\xc3\xafdora d\'aliments per a l\'illa de Fran\xc3\xa7a (avui dia illa Maurici) i de la flota francesa implicada en la guerra anglo-francesa de l\'\xc3\x8dndia. Tamb\xc3\xa9 va tenir un paper destacat l\'administrador Pierre Poivre, que va enriquir molt la flora local i va diversificar els recursos agr\xc3\xadcoles a trav\xc3\xa9s de la introducci\xc3\xb3 de moltes esp\xc3\xa8cies tropicals, incloent el clau i la nou moscada, dels quals el comer\xc3\xa7 van florir al segle XVIII i a principis del segle XIX._NEWLINE_L\'administraci\xc3\xb3 de la Companyia va durar fins al 1764 quan va ser declarada una col\xc3\xb2nia de la corona francesa. El 19 de mar\xc3\xa7 de 1793, en ple per\xc3\xadode revolucionari, l\'illa Borb\xc3\xb3 fou rebatejada \xc3\x8ele de la R\xc3\xa9union (o tamb\xc3\xa9 \xc3\x8ele de la R\xc3\xa9union des Patriotes)  en homenatge a la reuni\xc3\xb3 dels federats de Marsella i dels Gu\xc3\xa0rdies Nacionals Parisencs en ocasi\xc3\xb3 de la marxa sobre el Palau de les Teuleries el 10 d\'agost de 1792; el canvi era urgent doncs els revolucionaris no volien conservar el nom de la dinastia enderrocada. Vegeu Col\xc3\xb2nia francesa de l\'illa de la Reuni\xc3\xb3._NEWLINE_Despr\xc3\xa9s de l\'ocupaci\xc3\xb3 brit\xc3\xa0nica el 7-8 de juliol de 1810, l\'illa va recuperar el seu antic nom de Illa Borb\xc3\xb3 el 7 d\'agost de 1810. El tractat de Par\xc3\xads va retornar l\'illa a Fran\xc3\xa7a (1814), entrega que es va fer efectiva el 5 d\'abril de 1815._NEWLINE_De 1838 a 1841 el contra almirall Anne Chr\xc3\xa9tien Louis de Hell fou governador de l\'illa. Un canvi profund en la societat i les actituds relacionades amb els esdeveniments de l\'\xc3\xbaltima d\xc3\xa8cada va portar al governador a entrar al Consell colonial fins a tres projectes d\'emancipaci\xc3\xb3 dels esclaus.'